بعد اذن حضرتك ياشيخ انا خاطب بنت وحصل بينا نص علاقه واحنا كنا مرتاحين وفي طريقه التعبير عن مشاعرنا بالطريقه دي ودلوقتي احنا قررنا نتخلي عن الحاجه الغلط دي وبقالنا شهرين في مشاكل مع بعض وخلافات من اول ما وقفا للحاجه الغلط دي مبقناش طايقين بعض مش حاسين بعض علي طول خناق عاوزين حضرتك شوفلنا حل
الحمد لله وحده. ومالك بتقول نص علاقة عادي كدا، زي ما يكون نص كيلو جبنة رومي؟ أمزح معك فلا تغضب.  علاقتكما غلط كبير، سواء كانت "نص" أو ربع. وأنت تعرف ذلك يقينا. وكان الشيطان داعما لهذه المعصية، يزيّنها لكما. فهذه هي قضيّة حياة الشيطان.  ويبدو أنه لم يعجبه خطواتكما نحو التوبة، مع أنها غير كاملة. نصيحتي لكما: اقطعا التواصل تماما، لا كلام ولا سلام، إلا عند الضرورة.  وأسرعا بخطوات العقد الشرعي. وأسأل الله العظيم أن يطهر قلبي وقلوبكما، ويكتب لنا الخير حيث كان.